نلبكی
آذربایجان فولكولوروندا جوره – جوره اویونلار اولاراق ، بو اویونلارین نئچه سی مجلس قیزیشدیران اویونلار آدلانیر . بو اویونلار قوناق اولان یئرلرده یوخسا یولداشلار بیر یئره ییغیشاندا اوینانارمیش . بو اویونلاردان بیری " نلبكی " اویونی دی . بو یازی دا " نلبكی " اویونونو سیزه اؤیرتماق ایسته ییرم !
بیر نفر اوزونو مجلس اهلینه توتوب دئییر : سیزین بیر نفری نیز حاضیر اولارسا ، من باشارا بیلرم ایكی نلبكی ، بیرین او ، بیرین من الیمیزه گؤتورك و هره میز بیر یاندا دوراق . او آدام ، بیر سكه نی نلبكی نین ایچینده كی سویا سالسین ، من ال وورمادان ، هامی نین گؤزو باخا – باخا او پولو اؤز نلبكیمه گتیریم . طبیعی ، هامی بو سؤزه ماراقلانیب و بیر نفر بو ایشه حاضیر اولاجاق . ایكی نلبكی گتیرر . هره سینین ایچینه بیر آز سو تؤكر و اونلارین الینه وئررلر . او آدام اؤز الی ایله پولو نلبكی نین ایچینه سالار . اویونچو دئیر : من نه حركت ائدرسم ، گرك سنده عین حركتی تكرار ائده سن و گؤزلرین منیم گؤزلریمه باخا . گؤزلرینی یاییندیریب آیری یانا باخارسان ، او پول منیم نلبكیمه گلمز . بو شرطی كسندن سونرا الین نلبكی نین سویونا وورار . چكر نلبكی نین آلتینا و سونرا اوزونه چكر . او آدامدا بو حركتی تكرار ائدر . آمما اونون نلبكی سی نین آلتینا اؤنجه دن كؤمور قره سی یا بیر باشقا قره رنگ سورتوبلر . او آدام اؤزو بیلمه دن او قره نی اوزونه یاخار و مجلس اهلی نین گولمه یینه سبب اولار . او بوجور الینی بورنونا ، آلینی نا و اوزونون جئشیدلی یئرلرینه چكر ، اوزو آلا – بولا اولار و مجلس اهلی گولمكدن قیریلار .
ara_Arab azb_Arab azb_Arab